Diari Oficial de la Generalitat Valenciana


Sumari del DOGV 4635, del 21-11-2003 (2003/12483)

ORDE de 7 de novembre de 2003, de la Conselleria de Cultura, Educació i Esport, per la qual es modifica l'Orde de 26 de juny de 1989, que desenrotlla el Decret 33/1986, de 10 de març, que crea la medalla i la placa de la Generalitat Valenciana al mèrit esportiu.
----------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2003/11/07/(1)/dof/vci/html**

### Dades del document

Número de DOGV
:   4635

Data del DOGV
:   21-11-2003

Secció del DOGV
:   I. DISPOSICIONS GENERALS

Número del document
:   2003/12812


Data del document
:   07-11-2003

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * esport
    * esport professional
    * legislació
    * distinció honorífica

ORDE de 7 de novembre de 2003, de la Conselleria de Cultura, Educació i Esport, per la qual es modifica l'Orde de 26 de juny de 1989, que desenrotlla el Decret 33/1986, de 10 de març, que crea la medalla i la placa de la Generalitat Valenciana al mèrit esportiu. [2003/X12245]
  
El Decret 33/1986, de 10 de març, del Consell de la Generalitat Valenciana va crear la Medalla i la Placa de la Generalitat Valenciana al mèrit esportiu.
  
Posteriorment, l'Orde de 26 de juny de 1989, de la Conselleria de Cultura, Educació i Ciència, va desplegar alguns dels aspectes continguts en el decret, en especial, els relatius al procediment de tramitació.
  
Les diferents modificacions operades en l'ordenament jurídic aplicable a l'organització de la Generalitat Valenciana des del moment d'entrada en vigor del decret i de l'orde que el desplega, així com la conveniència d'agilitar els tràmits tendents a la concessió de estes distincions, equiparant en allò que siga possible el seu règim al de les altres distincions concedides per la Generalitat, recomanen que es produïsca una actualització del règim aplicable a les distincions de la Generalitat Valenciana al mèrit esportiu.
  
En virtut d'això,
  
ORDENE
  
Únic
  
Es modifiquen els articles segon, tercer i quint de l'Orde de 26 de juny de 1989, de la Conselleria de Cultura, Educació i Ciència, que desplega el Decret 33/1986, de 10 de març, del Govern Valencià, que quedaran redactats en els següents termes:
  
«Article 2
  
La Medalla de la Generalitat Valenciana al Mèrit Esportiu, en les tres categories que té, s'atorgaran prèvia incoació de l'expedient oportú a proposta d'una Comissió nomenada pel conseller de Cultura, Educació i Esport, presidida per ell o per la persona en qui delegue, de la qual també formaran part fins a sis persones més designades entre professionals de l'esport que no estiguen en actiu, presidents de federacions esportives de la Comunitat Valenciana, especialistes en les Ciències de l'Activitat Física i de l'Esport i persones que hagen obtingut la medalla de la Generalitat Valenciana al mèrit esportiu en anteriors edicions».
  
«Article 3
  
Correspondrà la incoació de l'expedient al conseller de Cultura, Educació i Esport, a iniciativa pròpia, o a proposta de:
  
- El secretari autonòmic d'Esport.
  
- Els centres universitaris de la Comunitat Valenciana que impartixen docència en Ciències de l'Activitat Física i de l'Esport.
  
- Les Federacions Esportives de la Comunitat Valenciana.
  
- El Comité Valencià de Disciplina Esportiva».
  
«Article 5
  
Per a la concessió de la Placa de la Generalitat Valenciana al Mèrit Esportiu, serà seguit el mateix procediment establit en els articles anteriors.
  
En tot cas, el lliurament de la Placa i de la Medalla d'or de la Generalitat Valenciana al mèrit esportiu, tindrà lloc en acte solemne el dia 9 d'octubre de cada any».
  
DISPOSICIÓ FINAL
  
Esta orde entrarà en vigor el dia de la publicació en el Diari Oficial de la Generalitat Valenciana.
  
València, 7 de novembre de 2003
  
El conseller de Cultura, Educació i Esport,


Còpia Permalink ELI